title: Alfred John North
text: Alfred John North, bet ganet d'an 11 a viz Mezheven 1855 e Melbourne (Victoria (Aostralia)) hag aet da Anaon d'ar 6 a viz Mae 1917 e Sydney (Sukembre-Nevez, Aostralia), a oa un evnoniour aostralian.
  
  Kas a reas e studi da benn en e gêr c'henidik (Melbourne Grammar School) a-raok mont da zanvez orfebour ha mont da labourat e stal Henry Young e-pad ur prantad.Bez' e voe e-touez ar re a voe savet ar Field Naturalists Club of Victoria gante e 1880. Adalek 1886 e krogas da reiñ dorn da dud an Australian Museum evit ober war-dro vioù laboused an dastumadeg "Dobroyde" savet gant ar vreudeur Edward Pierson ha James Ramsay. Anvet e voe da eilmirour E. P. Ramsay e 1889, o plediñ gant ar sevel katalogoù evned Aostralia miret er Muzeom. E 1891 e voe anvet da vat e Rann an Evnoniezh ma chomas betek e varv. 
  
  Roet e voe, e 1912, e anv d'ur genad krakperokeded — Northiella — gant ur skiantour aostralian all, Gregory Mathews (1876-1949).
  
  Bez' e voe unan eus kenskriverien an American Ornithological Society adalek 1902.
  
  Listenn al laboused studiet gantañ
  
  Genadoù
   A : Ashbyia,
   T : Trichodere,
   W : Woodfordia.
  
  Spesadoù
   C
   Conopophila whitei, Corvus bennetti,
   P
   Pezoporus flaviventris, Porzana atra, Ptilinopus insularis, Ptilotula keartlandi,
   V : Vini stepheni,
   W : Woodfordia superciliosa.
  Isspesadoù
   B : Barnardius zonarius macgillivrayi,
   P
   Platycercus elegans melanopterus, Platycercus eximius diemenensis.
  
  Oberennoù
   1897 : A list of the insectivorous birds of New South Wales
   1899 : Descriptive catalogue of the nests & eggs of birds found breeding in Australia and Tasmania''
  
  Notennoù ha daveennoù
  
  Evnoniourien
  Ganedigezhioù 1855
  Marvioù 1917
  Skiantourien Aostralia